Slapioji šiurpenė

Slapioji šiurpenė (Isognomostoma isognomostomos) – nedidelė sausumos sraigė, priklausanti sraiginių šeimai. Paplitusi Europoje, Lietuvoje įrašyta į Raudonąją knygą, saugoma.Slapioji šiurpenė, Lietuvos raudonoji knyga

 Išvaizda 

Kriauklė nedidelė, gana plokščia, apie 7–11 mm pločio ir 4–7 mm aukščio, rusvai rudos spalvos, turinti 4–5 vijas. Kriauklės paviršius padengtas trumpais šereliais, kurie pas senesnes sraiges gali būti nusitrynę. Landa į išorę išlenktais kraštais, turinti du kauburėlius (dantukus).Albertas Gurskas. Lietuvos moliuskai. Kaunas: Lututė, 2016, p. 78 Sraigės kūno viršus tamsus, pado apačia šviesesnė.

 Biologija 

Gyvena iki penkerių metų, subręsta antraisiais metais. Kiaušinėlius deda vasaros pirmaisiais mėnesiais, jaunikliai išsirita rugpjūtį. Maitinasi yrančia mediena, grybais. Žiemoja įsikasdamos į paklotę.Slapioji šiurpenė, Saugomų rūšių informacinė sistema

 Buveinės 

Gyvena rėvuotuose ūksminguose miškuose, drėgnoje paklotėje tarp akmenų, nuvirtusių tręštančių medžių. Aptinkama daugiausiai ten, kur vyksta natūrali medžių kaita, nevykdomi kirtimai.Studentų ekspedicija nustatė į Lietuvos raudonąją knygą įtrauktos rūšies radimvietę, Vilniaus universitetas, 2019-05-09

 Paplitimas 

Paplitusi Vidurio, Vakarų ir Rytų Europoje. Izoliuotos populiacijos aptinkamos Belgijoje, Lenkijoje, Vokietijoje, Latvijoje ir kitose šalyse.Pilāte, D., Gurčonoks, I., Jakubāne, I., & Zolovs, M. (2017). The habitat of mask snail Isognomostoma isognomostomos Schröter in Latvia. Acta Biol. Univ. Daugavp. 17 (2) Lietuvoje reta saugoma rūšis, nuo 2019 m. priskirta EN kategorijai. 

 Galerija 

 Šaltiniai 

Kategorija:Helicidai